rejauldu/bengali-wikipedia huggingface dataset:
thumb|হনুমান মন্দির, বরাকর, আসানসোল  বরাকর হল ভারতীয় রাজ্য পশ্চিমবঙ্গের  পশ্চিম বর্ধমান জেলার আসানসোলের একটি প্রতিবেশী অঞ্চল। এটি আসানসোল পৌরসংস্থা কর্তৃক পরিচালিত হচ্ছে। এটি ঝাড়খণ্ড এবং পশ্চিমবঙ্গ রাজ্যের সীমান্তে অবস্থিত। গ্র্যান্ড ট্রাঙ্ক রোডটি বরাকারের উপর দিয়ে গেছে। এই প্রতিবেশী শহর বরাকর নদীর তীরে অবস্থিত।  ভৌগোলিক অঞ্চল   নগরায়ণ ২০১১ সালের আদমশুমারি অনুসারে, আসানসোল সদর মহকুমার জনসংখ্যার ৮৩.৩৩% শহুরে এবং ১৬.৬৭% গ্রামীণ ছিল। আসানসোল সদর মহকুমার ২৬ (+১ আংশিকভাবে) আদমশুমারি শহর রয়েছে।  এলাকা আসানসোল ঢেউ খেলানো ল্যাটেরাইট অঞ্চল দ্বারা গঠিত। এই অঞ্চল দামোদর এবং অজয় - এ ​​দুটি শক্তিশালী নদীর মধ্যে অবস্থিত। এ অঞ্চলে উপর দিয়ে একে অপরের সাথে সমান্তরালভাবে প্রবাহিত হয়, দুটি নদীর মাঝখানের দূরত্ব প্রায় ৩০ কিলোমিটার। যুগ যুগ ধরে এই অঞ্চলটিতে প্রচুর বনভূমি সৃষ্টি হয় এবং তার ফলে অপহরণ ও লুটেরাদের নিরাপদ আবাসস্থল হিসেবে বিবেচিত হচ্ছে। অষ্টাদশ শতাব্দীতে কয়লার আবিষ্কারের ফলে এই অঞ্চলটি শিল্পায়নের দিকে অগ্রসর হয়। তবে, এর বিরূপ প্রতিক্রিয়া হিসেবে বেশিরভাগ বনভূমি সাফ হয়ে গেছে।Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), , Vol I, pp 14-15, Radical Impression.  আসানসোলের পশ্চিম সীমানায় বরাকর, ঝাড়খণ্ড রাজ্যের সাথে সীমানা গঠন করেছে।  আসানসোল পৌরসংস্থা  ৩ জুন ২০১৫ সালের কলকাতা গেজেটের বিজ্ঞপ্তি অনুসারে, কুলটি, রাণীগঞ্জ এবং জামুরিয়া পৌরসভা অঞ্চলগুলি আসানসোল পৌরসংস্থা অধীনে অন্তর্ভুক্ত করা হয়েছিল।  বেগুনিয়া মন্দিরগুলি  এই অঞ্চলটি সিদ্ধেশ্বর মন্দিরের জন্য বিখ্যাত। নবম শতাব্দীর গোড়ার দিকে উড়িষ্যা সংস্কৃতির আদলে হিন্দু ধর্মীয় কাঠামো বিশিষ্ট শিখারা তৈরি করা হয়। এটি পরে ষোড়শ শতাব্দীতে অন্যান্য মন্দির যেমন গণেশ, দুর্গা এবং পঞ্চাননের জন্য অনুপ্রেরণা হিসাবে কাজ করেছিল।G. Mitchell (1989).  The Monuments of India, vol. I, p. 218.  New York:  Viking Penguin.  একটি মন্দির চত্ত্বরে আরও চারটি মন্দির রয়েছে যা বেগুনিয়া মন্দির নামে পরিচিত। প্রবেশপথ থেকে শেষ পর্যন্ত চারটি মন্দির প্রাচীনতম বলে মনে হয় এবং এটি অষ্টম-নবম শতাব্দীর দিকে নির্মিত হয়েছিল। এটি পশ্চিমবঙ্গের প্রাচীনতম রেখ-দেউল মন্দিরগুলির মধ্যে অন্যতম। এছাড়া  আরও দুটি মন্দির আছে ১৪-১৫ শতাব্দীর দিকে নির্মিত হয়েছিল। মন্দিরে শিব লিঙ্গ, গণেশ ও দুর্গার মূর্তি রয়েছে। মন্দির চত্ত্বরে অনেক পাথরের মূর্তি আবিষ্কৃত হয়েছে। কয়েকটি বিষ্ণুর মূর্তি কিছু অন্য জৈন মূর্তি সম্ভবত এটি পুরানো চতুর্থ মন্দিরের অংশ। এটা স্পষ্ট যে বরাকর এক সময় বৌদ্ধ এবং জৈন ধর্মের কেন্দ্রস্থল ছিল। এরপরে এটি একটি শৈব কেন্দ্র হয়ে উঠেছিল এবং কোনও এক সময়ে বৈষ্ণব কেন্দ্রও হয়ে উঠেছিল।Ghosh, Binoy, Paschim Banger Sanskriti, (in Bengali), part I, 1976 edition, pp. 219-221, Prakash Bhaban  তথ্যসূত্র   বিষয়শ্রেণী:আসানসোলের প্রতিবেশী অঞ্চল বিষয়শ্রেণী:আসানসোলের পাড়া
খয়রা শিকরেপ্যাঁচা (), (বৈজ্ঞানিক নাম: Ninox scutulata) হচ্ছে Strigidae পরিবারের প্যাঁচার একটি প্রজাতি। এরা দক্ষিণ এশিয়ার ভারত এবং শ্রীলংকার পূর্ব থেকে পশ্চিমে ইন্দোনেশিয়া এবং দক্ষিণ চীন পর্যন্ত অঞ্চলের স্থায়ী বাসিন্দা।  বাংলাদেশের ১৯৭৪জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ১২৬। ও ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৫৮  খয়রা শিকরেপ্যাঁচার বৈজ্ঞানিক নামের অর্থ হীরাখচিত নিশাচর (গ্রিক: nox = বহু, scutulata = হীরা আকৃতির)। চিত্রশালা  তথ্যসূত্র  পাঠ    বহিঃসংযোগ  বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:ভুটানের পাখি বিষয়শ্রেণী:চীনের পাখি বিষয়শ্রেণী:নিনক্স বিষয়শ্রেণী:পাকিস্তানের পাখি বিষয়শ্রেণী:নেপালের পাখি বিষয়শ্রেণী:১৮২২-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি
right|thumb|280px|আমির খসরুর এর মাজার (বামে),নিজামউদ্দিন দরগাহ(ডানে)এবং জামায়াত খানা মসজিদ (ব্যাকগ্রাউন্ড)। নিজামউদ্দিন দরগাহ (, ), বিশ্বের বিখ্যাত সুফি সাধকদের অন্যতম নিজামুদ্দিন আউলিয়ার দরগাহ (দরগা), যা দিল্লিতে অবস্থিত। দরগাহে প্রতি সপ্তাহে হাজার হাজার মুসলিমসহ হিন্দু, খ্রিস্টান এবং  বিভিন্ন ধর্মাবলম্বীরা পরিদর্শনে আসেন। নিজামউদ্দিন দরগাহ কমপ্লেক্সের মধ্যে সূফী কবি আমির খসরু এবং মুঘল রাজকুমারী জেহান আরা বেগম এর সমাধিও অবস্থিত, ইনায়াত খান এর সমাধিও দরগাহের কোণার কাছাকাছি অবস্থিত।  আশপাশ  left|thumb|150px|নিজামউদ্দিন এলাকায় বাজার দরগাহ পার্শ্ববর্তী আশপাশ এলাকা এই সাধকের নামে নামকরণ করা হয়। নিজামউদ্দিন সার্কেলে বঙ্গ লাল মাহাল এলাকার অন্যান্য গুরুত্বপূর্ণ স্থাপনার মধ্যে রয়েছে হুমায়ুনের সমাধিসৌধ, চৌসাথ খাম্বা, মির্জা গালিবের সমাধি, বেরাখাম্বা, সবুজ বুর্জ (ব্লু গুমবাদ ), মইনুদ্দিন চিস্তির সমাধি, জাহানারা বেগম সাহিব সমাধি ইত্যাদি।   জনপ্রিয় সংস্কৃতি  দিল্লি ৬(২০০৯) একটি কাউয়ালি সঙ্গীত আর্জিয়া, যা সঙ্গীত পরিচালক এ. আর. রহমান রচিত, গানটি নিজামউদ্দিন আউলিয়াকে উৎসর্গ করা হয়। রকস্টার (২০১১) এর একটি হান খুন ফায়া খুন এর শুটিঙ  নিজামউদ্দিন দরগাহে চিত্রায়িত হয়।   দরগাহ ইনচার্জ  বর্তমানে দরগাহ দায়িত্বপ্রাপ্ত হলেন সৈয়দ আফসার আলী নিজামী।http://zeenews.india.com/entertainment/musicindia/rockstar-music-launch-at-nizamuddin-dargah_96390.html   তথ্যসূত্র    আরো পড়ুন          বিষয়শ্রেণী:সুফি বিষয়শ্রেণী:ভারতীয় দরগাহ বিষয়শ্রেণী:মুঘল স্থাপত্য বিষয়শ্রেণী:দিল্লির দর্শনীয় স্থান বিষয়শ্রেণী:দিল্লির ইতিহাস
সংবৎসর () হল সংস্কৃত শব্দ যা ঋগ্বেদ এবং অন্যান্য প্রাচীন গ্রন্থের মতো বৈদিক সাহিত্যে বছরএর জন্য। মধ্যযুগীয় যুগের সাহিত্যে, সংবৎসর বলতে "জোভিয়ান বছর" বোঝায়, যা বৃহস্পতি গ্রহের আপেক্ষিক অবস্থানের উপর ভিত্তি করে একটি বছর, যখন সৌর বছরকে বর্ষ বলা হয়। পৃথিবী ও সূর্যের আপেক্ষিক অবস্থানের ভিত্তিতে জোভিয়ান বছর সৌর বছরের সমান নয়।  ভারতীয় বর্ষপঞ্জিতে সংবৎসরকে সংজ্ঞায়িত করা হয়েছে হিন্দু রাশিচক্রের বৃহস্পতি রাশি থেকে তার গড় গতির সাপেক্ষে পরবর্তী রাশিতে পরিবর্তিত হতে সময় হিসেবে। প্রাচীন পাঠ সূর্যসিদ্ধান্ত সংবৎসরকে প্রায় ৩৬১ দিন গণনা করে, সৌর বছরের থেকে সামান্য কম। সুতরাং, রাশিচক্রের সমস্ত বারোটি চিহ্নের মাধ্যমে বৃহস্পতির সম্পূর্ণ কক্ষপথ প্রায় বারোটি সৌর বছরের সমান হবে। বৃহস্পতির এমন পাঁচটি কক্ষপথকে (১২ × ৫ = ৬০ সংবৎসর) সংবৎসরকে চক্র হিসেবে উল্লেখ করা হয়। এই চক্রের মধ্যে প্রতিটি সংবৎসরের একটি নাম দেওয়া হয়েছে। একবার সমস্ত ৬০টি সংবৎসর শেষ হয়ে গেলে, চক্রটি আবার শুরু হয়।  ৬০টি সংবৎসরের এই চক্রটি আকাশে বৃহস্পতি ও শনির আপেক্ষিক অবস্থানের উপর ভিত্তি করে। এই দুটি কক্ষপথের লঘিষ্ঠ সাধারণ গুণিতক হল ~৬০ সৌর বছর। প্রতি ষাট বছরে, উভয় গ্রহ প্রায় একই পার্শ্বীয় স্থানাঙ্কে অবস্থান করবে যেখানে তারা ষাট বছর আগে শুরু হয়েছিল, এইভাবে ষাট বছরের চক্র গঠন করে।  তথ্যসূত্র  উৎস  বিষয়শ্রেণী:সময়ের একক
হ্যারিয়েট এলিজাবেথ বিচার স্টো (ইংরেজি: Harriet Elisabeth Beecher Stowe, ; ১৪ই জুন ১৮১১ - ১লা জুলাই ১৮৯৬) ছিলেন একজন মার্কিন লেখিকা এবং দাসপ্রথা বিলোপ আন্দোলনের সক্রিয় কর্মী। তিনি প্রখ্যাত বিচার পরিবারে জন্মগ্রহণ করেন। তিনি আফ্রিকান-মার্কিনদের দাসত্বের রুঢ় অবস্থা নিয়ে রচিত আঙ্কল টমস্‌ কেবিন বইয়ের লেখিকা হিসাবে সুপরিচিত। বইটি উপন্যাস ও নাটক হিসেবে মিলিয়নের অধিক কপি বিক্রি হয় এবং মার্কিন যুক্তরাষ্ট্র ও যুক্তরাজ্যে এর প্রভাব লক্ষ করা যায়। যার ফলে যুক্তরাষ্ট্রের উত্তরাংশে দাসত্ব-বিরোধী দল গড়ে ওঠে, অন্যদিকে দক্ষিণাংশে ক্ষোভের বহিঃপ্রকাশ দেখা যায়। স্টো উপন্যাস, আত্মকথা, প্রবন্ধ ও চিঠিসহ ৩০টি বই রচনা করেন। তিনি তার রচিত বইসমূহ ও সামাজিক সমস্যার ক্ষেত্রে তার অবস্থানের জন্য প্রভাবশালী হয়ে ওঠেন।  জীবনী জন্ম ও পরিবার হ্যারিয়েট ১৮১১ সালের ১৪ই জুন কানেটিকাটের লিচফিল্ডে জন্মগ্রহণ করেন। তার পিতা ক্যালভানিস্ট ধর্মযাজক লাইম্যান বিচার (১৭৭৫-১৮৬৩)। তিনি দাসপ্রথা বিলোপের পক্ষে ছিলেন। তার মাতা রোক্সানা বিচার (জন্ম: ফুটি) একজন ধর্মপ্রাণ মহিলা ছিলেন। স্টো-এর যখন পাঁচ বছর বয়স তখন তিনি মারা যান। রোক্সানার মাতামহ অ্যান্ড্রু ওয়ার্ড ছিলেন মার্কিন স্বাধীনতা যুদ্ধের একজন জেনারেল। ১৩ ভাইবোনের মধ্যে হ্যারিয়েট সপ্তম। তার ভাইবোনদের মধ্যে উল্লেখযোগ্য হলেন বড় বোন ক্যাথরিন বিচার, যিনি একজন শিক্ষাবিদ ও লেখক ছিলেন; ভাই হেনরি ওয়ার্ড বিচার, একজন ধর্ম প্রচারক ও দাসপ্রথা বিলোপ আন্দোলনের সক্রিয় কর্মী; চার্লস বিচার, যিনি পরবর্তীতে মন্ত্রী হয়েছিলেন; এবং এডওয়ার্ড বিচার ছিলেন একজন ভাষাবিজ্ঞানী।  আঙ্কল টমস্‌ কেবিন ও গৃহযুদ্ধ স্টো তার বড় বোন ক্যাথরিনের কাছে লেখাপড়া শেখা শুরু করেন। ছোটবেলা থেকেই তার বই পড়ার নেশা ছিল। তার সবচেয়ে প্রিয় বই ছিল আরব্য রজনী। ছোটবেলা থেকে তিনি দাসদের ওপর নিষ্ঠুর নির্যাতন দেখে বড় হয়েছেন, বিশেষ করে যুক্তরাষ্ট্রের দক্ষিণাংশে নির্যাতন বেশি ছিল। আমেরিকার দক্ষিণাংশের অঙ্গরাজ্য, অর্থাৎ সাউথ ক্যারোলিনা, লুইজিয়ানা, মিসিসিপি, ফ্লোরিডা, অ্যালাবামা, জর্জিয়া দাসপ্রথার পক্ষে ছিল। ফলে তার মূল পরিকল্পনা ছিল উত্তরাংশের অঙ্গরাজ্যগুলোর (ভার্জিনিয়া, আরকানসাস, নর্থ ক্যারোলিনা অঙ্গরাজ্য) মানুষদের দাসপ্রথার ভয়াবহতা সম্পর্কে জানানো। সে পরিকল্পনা থেকেই তিনি ন্যাশনাল এরায় লিখতে শুরু করেন।  তথ্যসূত্র  বহিঃসংযোগ             বিষয়শ্রেণী:১৮১১-এ জন্ম বিষয়শ্রেণী:১৮৯৬-এ মৃত্যু বিষয়শ্রেণী:১৯শ শতাব্দীর মার্কিন ঔপন্যাসিক বিষয়শ্রেণী:১৯শ শতাব্দীর মার্কিন লেখিকা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:কানেটিকাটের ঔপন্যাসিক বিষয়শ্রেণী:মার্কিন নারী ঔপন্যাসিক বিষয়শ্রেণী:মার্কিন লেখিকা বিষয়শ্রেণী:বিচার পরিবার
থাম্ব|কালাত বিভাগ কালাত বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ। এটি রাজধানীর নাম হচ্ছে খুজদার। কালাত বিভাগের এলাকা প্রায় ১৪০,৬১২ বর্গ কিলোমিটার।  বিভাগটিতে নিম্নলিখিত জেলাগুলি রয়েছে: Divisions/Districts of Pakistan  <small>Note: Although divisions as an administrative structure has been abolished, the election commission of Pakistan still groups districts under the division names   আওয়ারান জেলা  কালাত জেলা  খারান জেলা  খুজদার জেলা  লাসবেলা জেলা  মাসতুং জেলা  শহীদ সিকান্দারাবাদ জেলা  ওয়াশুক জেলা  তথ্যসূত্র  বিষয়শ্রেণী:পাকিস্তানের বিভাগ
লতিফা বিনতে আব্দুলআজিজ আল সৌদ রাজবংশের সদস্য। তার মাতা হাস্‌সা বিনতে আহমেদ আল সুদাইরি ছিলেন নাজদ এর অতি শক্তিশালী পরিবারগুলোর একটি আল সুদাইরি পরিবারের বংশধর।  তার পিতা ছিলেন কিং আব্দুলআজিক। তিনি ছিলেন সামগ্রিকভাবে পরিবারের ১১তম সন্তান, সপ্তাম সুদাইরি'র পূর্ণ বোন, এবং কিং ফাহদ এর বোন। লতিফা বিশ্ববিদ্যালয়ে পৃষ্ঠপোষকতা করেন  বংশবৃত্তান্ত   তথ্যসূত্র   বিষয়শ্রেণী:সৌদি পরিবার বিষয়শ্রেণী:জন্ম সাল অজানা বিষয়শ্রেণী:জন্মের বছর অনুপস্থিত
নজরুল জয়ন্তী ২৪ মে পালিত বাঙালি কবি কাজী নজরুল ইসলামের জন্মদিন। নজরুল ও তাঁর কাজের প্রতি শ্রদ্ধা জানাতে দিনটি বিভিন্ন বিদ্যালয়, কলেজ ও বিশ্ববিদ্যালয়ে উদ্‌যাপন করা হয়। বিশ্বব্যাপী বাঙালিরাও এই দিনটি উদ্‌যাপন করেন। নজরুলজয়ন্তী উপলক্ষে বিভিন্ন সামাজিক-সাংস্কৃতিক সংগঠন, রাজনৈতিক দল ও বিভিন্ন শ্রেণীপেশার সংগঠন বিভিন্ন কর্মসূচি নেয়। এর মধ্যে রয়েছে সকালে কবির সমাধিতে পুষ্পস্তবক অর্পণ ও ফাতিহা পাঠ, শোভাযাত্রা, আলোচনা,সাংস্কৃতিক অনুষ্ঠান প্রভৃতি।    আরও দেখুন  ত্রিশাল সরকারি নজরুল একাডেমি  তথ্যসূত্র  বিষয়শ্রেণী:বাংলাদেশের উৎসব বিষয়শ্রেণী:পশ্চিমবঙ্গের উৎসব বিষয়শ্রেণী:কাজী নজরুল ইসলামের নামাঙ্কিত স্মারক বিষয়শ্রেণী:কাজী নজরুল ইসলাম
থাম্ব|বুদ্ধের জীবনের ৪ টা দৃশ্য।মক্খলি গোসাল () বা মস্করিন গোশাল () বা জৈন সূত্রানুসারে মঙ্খলিপুত্ত গোসাল () গৌতম বুদ্ধের সমসাময়িক একজন ভারতীয় অকর্মণ্যতাবাদী দার্শনিক ছিলেন।   সংক্ষিপ্ত জীবনী  মক্খলি গোসালের জীবন  সম্বন্ধে বৌদ্ধ ও জৈন সূত্রগুলিতে উল্লেখ রয়েছে। জৈন ধর্মাবলম্বীদের ভগবতী সূত্র অনুসারে, মঙ্খলিপুত্ত গোসাল বা মঙ্খলির পুত্র গোসাল সাবত্থীর নিকটবর্তী সরবণ নামক স্থানে একজন ব্রাহ্মণের গোশালায় জন্মগ্রহণ করেন। পিতার বৃত্তি গ্রহণ করে প্রথম জীবনে গোসাল চিত্রবিক্রেতা হিসেবে জীবিকা নির্বাহ করেন। যদিও সুমঙ্গলবিলাসিনী নামক বৌদ্ধ শাস্ত্রে উল্লিখিত আছে যে, মক্খলি গোসাল প্রথম জীবনে একজন পরিচারক ছিলেন এবং তার মনিবের একটি তৈলপাত্র ভেঙে ফেলায় শাসনের ভয়ে উলঙ্গ অবস্থায় পলায়ন করেন।  ভগবতী সূত্র অনুসারে, তিনি জৈন তীর্থঙ্কর মহাবীরের শিষ্যত্ব গ্রহণ করেন, কিন্তু বিভিন্ন বিষয়ে তার সঙ্গে বিরোধ উপস্থিত হয়। তার দর্শনের সঙ্গে মহাবীর সহমত পোষণ না করায় ও জৈন সম্প্রদায়ের বিরাগভাজন হওয়ায় মক্খলি গোসাল সম্প্রদায় থেকে বহিষ্কৃত হন। এরপর তিনি আজীবিক নামক এক নতুন সম্প্রদায়ের প্রতিষ্ঠা করেন।  বৌদ্ধ সূত্রগুলিতে মক্খলি গোসালকে গৌতম বুদ্ধের সমসাময়িক ছয়জন প্রসিদ্ধ আচার্য্যের একজন বলে উল্লেখ করা হয়ে থাকে।  মক্খলি শব্দের ব্যুৎপত্তি পালি ভাষায় মক্খলি (= মা খালি) শব্দের অর্থ যার পতন নেই। কিন্তু পাণিনির অষ্টাধ্যায়ী অনুসারে, মক্খলি শব্দটি সংস্কৃত মস্করিন থেকে উদ্ভূত হয়েছে।Barua, Benimadhab (1981) A History of Pre-Buddhistic Indian Philosophy, New Delhi যে সমস্ত ব্যক্তিরা বংশদন্ড বহন করতেন, তাদের মস্করিন বলা হত। পতঞ্জলির মহাভাষ্য অনুসারে মস্করিন বলতে নিয়তিবাদী একদল পরিব্রাজক সম্প্রদায়কে বোঝানো হত।হালদার, মণিকুন্তলা (১৯৯৬) বৌদ্ধধর্মের ইতিহাস, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬   দর্শন  সামঞ্ঞফলসুত্ত অনুসারে, মক্খলি গোসাল অহেতুবাদের প্রচারক ছিলেন। তার মতে, অহেতুক বা অকারণে জীবের সুখ বা দুঃখ ঘটে থাকে। সকল জীব বল-বীর্য ছাড়াই ভবিতব্যতার বশবর্তী হয়ে সুখ বা দুঃখের অনুভব করে। তার মতে সুতোর গোলাকে গড়িয়ে দিলে যেমন ঘুরতে ঘুরতে খোলে, মূর্খ বা পণ্ডিত ঠিক তেমনই সুখের সন্ধান করতে করতে দুঃখের পরিসমাপ্তি করে থাকেন। অহেতুবাদী এই দার্শনিক সম্পূর্ণ রূপে নিয়তিবাদ বা ভাগ্যবাদের প্রচারক ছিলেন।রাহুল সাংকৃত্যায়ন (১৯৮৮) দর্শন দিগদর্শন, দ্বিতীয় খণ্ড অনুবাদক- ছন্দা চট্টোপাধ্যায়, প্রকাশক- চিরায়ত প্রকাশন প্রাইভেট লিমিটেড, ১২ বঙ্কিম চ্যাটার্জী ষ্ট্রীট, কলিকাতা-৭৩Thanissaro Bhikkhu (trans.) Samaññaphala Sutta: The Fruits of the Contemplative Life (1997)   তথ্যসূত্র    আরো পড়ুন   Ñāṇamoli, Bhikkhu (trans.) and Bodhi, Bhikkhu (ed.) (2001). The Middle-Length Discourses of the Buddha: A Translation of the Majjhima Nikāya. Boston: Wisdom Publications. .  Walshe, Maurice O'Connell (trans.) (1995). The Long Discourses of the Buddha: A Translation of the Dīgha Nikāya. Somerville: Wisdom Publications. .  বিষয়শ্রেণী:ভারতীয় দার্শনিক বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় দার্শনিক বিষয়শ্রেণী:আধ্যাত্মিক শিক্ষক বিষয়শ্রেণী:ভারতীয় ক্রীতদাস
ধ্রুবজ্যোতি বরা (; ) অসমের একজন ঔপন্যাসিক, প্রবন্ধকার। আবার পেশাগত জীবনে তিনি চিকিৎসক ছিলেন।বিশ্বকোষ, অসম সাহিত্য সভা, চতুর্থ খণ্ড, ১ম প্রকাশ, ২০০৩ তার সৃষ্টি বহু সাহিত্য শিল্প-সাহিত্য অঙ্গণে অনেক প্রশংসিত হয়েছে।  কর্মজীবন ধ্রুবজ্যোতি বরা বর্তমান যোরহাট চিকিৎসা মহাবিদ্যালয়ে অধ্যক্ষ হিসেবে কর্মরত আছেন। সাহিত্যে রয়েছে তার অসামান্য অবদান।   সাহিত্যিক অৱদান  কথা রত্নাকর  লোহা (১৯৮৫)  ভোক (১৯৮৭)  যাত্রিক আরু অন্যান্য (১৯৯৪)  কালান্তরর গদ্য (১৯৯৭)  ব্রণবোধ, এজাক রঙীন চরাই (১৯৯৮)  আলোচনাত্মক গন্থ- ফরাশী বিপ্লব (১ম খণ্ড ১৯৯০, ২য় খণ্ড ১৯৯২)  জাতীয় প্রশ্ন আরু আত্মনিয়ন্ত্রণ (১৯৯৩)  সমকালীন টোকাবহী (১৯৯৩)  সন্ধানর ক্ষণ (১৯৯৩)  অর্থ  অ’ মোর সুরীয়া মাত: আধুনিক ভাষা হিচাপে অসমীয়া ভাষার বিকাশ (১৯৯৪)  আণ্ডারষ্টেণ্ডিং আছাম ইন দি নর্থ-ইষ্ট (১৯৯৪)  ছ’চিয়েল এলিয়েনেশ্বন এণ্ড টেনশ্বনছ ন দি নর্থ-ইষ্ট (১৯৯৫)  পুরস্কার উপন্যাস কালান্তরর গদ্য-এর জন্য অসম সাহিত্য সভা থেকে অম্বিকাগিরি রায়চৌধুরি পুরস্কার (২০১১ সন) কথা রত্নাকর উপন্যাসের জন্য সাহিত্য অকাদেমি পুরস্কার (২০০৯ সন)  আরও দেখুন   বাংলার জন্য সাহিত্য অকাদেমি পুরস্কার বিজয়ীদের তালিকা  তথ্যসূত্র  বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৫-এ জন্ম বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:শিলংয়ের ব্যক্তি বিষয়শ্রেণী:জীবিত ব্যক্তি বিষয়শ্রেণী:অসমীয়া সাহিত্য আকাদেমি পুরস্কার বিজয়ী
আন্তর্জাতিক পরমাণু শক্তি সংস্থা (আইএইএ) () বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত,Statute of the IAEA বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে।  আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত।  আইএইএ একটি আন্তসরকার ফোরাম হিসেবে কাজ করে। এখানে বিশ্বব্যাপী পারমাণবিক শক্তির শান্তিপূর্ণ ব্যবহারের বিষয়ে বৈজ্ঞানিক, কারিগরী গবেষণা কার্য পরিচালিত হয়। আইএইএ-এর কার্যসূচীর উদ্দেশ্য হল বিশ্বব্যাপী পারমাণবিক শক্তির শান্তিপূর্ণ ব্যবহারকে উৎসাহিত করা ও পারমাণবিক প্রযুক্তির অপব্যবহার রোধ। এছাড়া পারমাণবিক নিরাপত্তা এবং পারমাণবিক নিরাপত্তাবিষয়ক বিভিন্ন মানদণ্ড প্রণয়ন ও বাস্তবায়ন করাও আইএইএ-এর উদ্দেশ্য।  ৭ অক্টোবর, ২০০৫ তারিখে আইএইএ এবং এর সাবেক মহাপরিচালক মোহাম্মদ এল বারাদি যৌথভাবে নোবেল শান্তি পুরস্কারে ভূষিত হন। বর্তমান মহাপরিচালক হিসেবে রয়েছেন জাপানের অধিবাসী ইউকিয়া আমানো।   ইতিহাস  ১৯৫৩ সালে যুক্তরাষ্ট্রের প্রেসিডেন্ট আইজেনহাওয়ার পারমাণবিক শক্তির শান্তিপূর্ণ ব্যবহার নিশ্চিত করা এবং পারমাণবিক বিভিন্ন কর্মসূচি নিয়ন্ত্রণের উদ্দেশ্যে একটি আন্তর্জাতিক সংস্থা গঠনের প্রস্তাব করেন। ঐ বছর জাতিসংঘের সাধারণ সভায় অ্যাটমস ফর পিস-শীর্ষক বক্তৃতায় তিনি এই প্রস্তাব করেন। ১৯৫৪ সালে মার্কিন যুক্তরাষ্ট্র সাধারণ অধিবেশনে এটি গঠনের জন্য আনুষ্ঠানিকভাবে প্রস্তাব করে। এছাড়া যুক্তরাষ্ট্র পারমাণবিক শক্তির শান্তিপূর্ণ ব্যবহার বিষয়ক একটি আন্তর্জাতিক সম্মেলন আহবান করে।  থাম্ব|  |263x263পিক্সেল   মহাপরিচালকদের তালিকা  +  নাম  জাতীয়তা  কার্যকালডব্লিউ স্টার্লি কোল   মার্কিন যুক্তরাষ্ট্র  ১৯৫৭-১৯৬১সিগভার্ড একল্যান্ড   সুইডেন ১৯৬১–১৯৮১হ্যান্স ব্লিক্স   সুইডেন ১৯৮১–১৯৯৭মোহাম্মদ এল বারাদি   মিশর ১৯৯৭-২০০9ইউকিয়া আমানো   জাপান  ডিসেম্বর ২০০৯-বর্তমান |রাফায়েল ম্যারিয়ানা গ্রোসি||||ডিসেম্বর ২০১৯-বর্তমান|}   তথ্যসূত্র    বহিঃসংযোগ   আন্তর্জাতিক পরমাণু শক্তি সংস্থার অয়েবসাইট  আন্তর্জাতিক পরমাণু শক্তি সংস্থার পারমাণবিক জ্ঞান ও তথ্য সম্পর্কিত পোর্টাল  ফিশিয়াল IAEA ইউটিউব চ্যানেল  In ফোকাসঃ IAEA এবং ইরান  IAEA বুলেটিন   আন্তর্জাতিক পরমাণু শক্তি সংস্থার প্রথম ৪০ বছরের ইতিহাস, ডেভিড ফিসার, ১৯৯৭,   চিত্রে বিধৃত ইতিহাসঃ শান্তির জন্য পরমাণু,   ক্যান্সার থেরাপি কার্যক্রম প্রোগ্রাম (PACT)  বিষয়শ্রেণী:আন্তর্জাতিক সংস্থা বিষয়শ্রেণী:১৯৫৭-এ প্রতিষ্ঠিত বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:জাতিসংঘ বিষয়শ্রেণী:নোবেল পুরস্কার বিজয়ী সংস্থা
নগেন্দ্র নাথ ঝা (৫ জানুয়ারি ১৯৩৫ – ১৫ জুন ২০২০) একজন ভারতীয় কূটনীতিক ছিলেন। ঝা ১৯৩৫ সালের ৫ জানুয়ারি জন্মগ্রহণ করেন। দিল্লি বিশ্ববিদ্যালয় এবং কেমব্রিজ বিশ্ববিদ্যালয় থেকে স্নাতক নেওয়ার পর, তিনি ১৯৫৭ সালে ফরেন সার্ভিসে যোগদান করেন এবং আয়ারল্যান্ডে (১৯৭৭-১৯৭৯), তুরস্কে (১৯৭৯-১৯৮১), কুয়েত (১৯৮৪-১৯৮৯), যুগোস্লাভিয়া (১৯৮৯-১৯৯০) এবং শ্রীলঙ্কায় (১৯৯০-১৯৯৩) ভারতীয় রাষ্ট্রদূত হিসেবে দায়িত্ব পালন করেন। অবসর গ্রহণের পর তিনি আন্দামান ও নিকোবর দ্বীপপুঞ্জের লেফটেন্যান্ট গভর্নর (২০০১-২০০৪) এবং পন্ডিচেরির লেফটেন্যান্ট গভর্নর (২০০৪) পদে ছিলেন   তথ্যসূত্র    বহিঃসংযোগ   http://www.hindu.com/2004/01/02/stories/2004010203800300.htm   https://archive.today/20130111161543/http://www.exploreandaman.in/about-andamans.html  বিষয়শ্রেণী:১৯৩৫ জন্ম বিষয়শ্রেণী:২০২০ মৃত্যু বিষয়শ্রেণী:ভারতীয় কূটনীতিবিদ বিষয়শ্রেণী:আয়ারল্যান্ডে ভারতের রাষ্ট্রদূত বিষয়শ্রেণী:তুরস্কে ভারতের রাষ্ট্রদূত বিষয়শ্রেণী:যুগোস্লাভিয়ায় ভারতের রাষ্ট্রদূত বিষয়শ্রেণী:পুদুচেরির উপরাজ্যপাল বিষয়শ্রেণী:আন্দামান ও নিকোবর দ্বীপপুঞ্জের উপরাজ্যপাল বিষয়শ্রেণী:১৯৩৫-এ জন্ম বিষয়শ্রেণী:২০২০-এ মৃত্যু বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
গ্রাসিওসা দুর্গ মরক্কোর উপকূলে পর্তুগিজদের দ্বারা ১৪৮৯ সালে প্রতিষ্ঠিত হয়। এটি একটি ছোট নদীর দ্বীপে নির্মিত হয়েছিল, যা সমুদ্র থেকে প্রায় তিন লিগ দূরে আধুনিক লারাশে শহর থেকে কয়েক কিলোমিটার অভ্যন্তরে লুকুস নদী (ওয়াদি লুকুস) এবং এল-মেখাজেন নদীর (ওয়াদ মাখাজিন) মিলনস্থলে অবস্থিত।  আর্জিলা বিজয়ের পর একটি চুক্তির মাধ্যমে আবু জাকারিয়া মুহাম্মাদ আল-সাইহ আল-মাহদি এই দ্বীপটি পর্তুগিজদের কাছে হস্তান্তর করেন।  ১৪৮৯ সালের ফেব্রুয়ারিতে গ্যাসপার জুসার্তে এই দুর্গ নির্মাণ করেন। মে মাসে ডি. পেদ্রো দে কাস্তেলো ব্রাঙ্কোর নেতৃত্বে একটি দ্বিতীয় নৌবহর দ্বীপে পৌঁছে এবং দিয়োগো ফার্নান্দেস দে আলমেইদাকে গভর্নর নিযুক্ত করা হয়।  আবু জাকারিয়া মুহাম্মাদ আল-সাইহ আল-মাহদি দ্বীপটি আক্রমণ করে পর্তুগিজদের বিতাড়নের চেষ্টা করেন। মরোক্কানরা নদীতে গাছ ফেলে পথ বন্ধ করে দিলে গ্রাসিওসা দুর্গের পর্তুগিজরা আত্মসমর্পণ করতে বাধ্য হয়। ১৪৮৯ সালের ২৭ আগস্ট "শামেজ চুক্তি" স্বাক্ষরের মাধ্যমে তারা দ্বীপটি ত্যাগ করে। ফলে গ্রাসিওসায় পর্তুগিজরা দীর্ঘকাল টিকতে পারেনি এবং মরোক্কানরা দ্রুত নদীর মোহনায় লারাশে শহর প্রতিষ্ঠা করে।History of Portugal: pamphlet collection পৃ.২২৮  মোট ৬টি মরোক্কান শহর দখল করে পর্তুগিজরা মরোক্কোর আটলান্টিক উপকূলে ৬টি পৃথক দুর্গ নির্মাণ করেছিল: উত্তরে লুকুস নদী থেকে দক্ষিণে সুস নদী পর্যন্ত। এদের মধ্যে চারটি স্বল্পস্থায়ী ছিল: গ্রাসিওসা (১৪৮৯), সাঁও জোয়াও দা মামোরা (১৫১৫), মোগাদোরের কাস্তেলো রিয়াল (১৫০৬–১০) এবং আগুজ (১৫২০–২৫)। অন্য দুটি দুর্গ পরবর্তীতে স্থায়ী শহর রূপে গড়ে ওঠে: সান্তা ক্রুজ দো কাবো দে গে (আগাদির, প্রতিষ্ঠিত ১৫০৫–০৬) এবং মাজাগান (মাজাগাঁও) ১৫১৪–১৭ সালে। ১৫৪১ থেকে ১৫৫০ সালের মধ্যে পর্তুগিজরা অধিকাংশ বসতি পরিত্যাগ করে, যদিও তারা সেউতা, তাঞ্জার এবং মাজাগান ধরে রাখতে সক্ষম হয়।City walls: the urban enceinte in global perspective - জেমস ডি. ট্রেসি, পৃ.৩৫২   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
সুলতানা ইয়াসমিন বৈশাখী (জন্ম: ১৩ আগস্ট, ১৯৮৯) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন উইকেট-রক্ষক এবং ডানহাতি ব্যাটসম্যান।   প্রাথমিক জীবন  সুলতানা ১৯৮৯ সালের ১৩ আগস্ট বাংলাদেশে জন্মগ্রহণ করেন।   খেলোয়াড়ী জীবন   একদিনের আন্তর্জাতিক  সুলতানার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।   টি২০ আন্তর্জাতিক  সুলতানার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে।   এশিয়ান গেমস  বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। সুলতানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।   তথ্যসূত্র    বহিঃসংযোগ   ইএসপিএন ক্রিকইনফো খেলোয়াড় প্রোফাইল  বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী নারী উইকেট-রক্ষক বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:উইকেট-রক্ষক বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
রোওয়েল লিঙ্গডোহ হলেন ভারতের মেঘালয় রাজ্যের একজন রাজনীতিবিদ। তিনি ২০০৮ থেকে ২০১৩ সাল পর্যন্ত মেঘালয়ের বিধানসভায় দক্ষিণ পশ্চিম খাসি পাহাড় জেলার মাওকিরওয়াত (এসটি) আসনের প্রতিনিধিত্ব করেছেন।   ৪ জানুয়ারি ২০১৮ সালে লিঙ্গডোহ ভারতীয় জাতীয় কংগ্রেস ছেড়ে ন্যাশনাল পিপলস পার্টিতে যোগ দিয়েছেন। https://economictimes.indiatimes.com/news/politics-and-nation/five-cong-mlas-among-8-join-bjps-nda-ally-npp-in-meghalaya/articleshow/62366747.cms   তথ্যসূত্র   বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয়ের উপমুখ্যমন্ত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৩০-এর দশকে জন্ম বিষয়শ্রেণী:২০২২-এ মৃত্যু বিষয়শ্রেণী:মেঘালয় বিধানসভার সদস্য ১৯৭২-১৯৭৮ বিষয়শ্রেণী:মেঘালয় বিধানসভার সদস্য ১৯৭৮-১৯৮৩ বিষয়শ্রেণী:মেঘালয় বিধানসভার সদস্য ১৯৮৩-১৯৮৮ বিষয়শ্রেণী:মেঘালয় বিধানসভার সদস্য ১৯৯৩-১৯৯৮ বিষয়শ্রেণী:মেঘালয় বিধানসভার সদস্য ২০০৮-২০১৩ বিষয়শ্রেণী:মেঘালয় বিধানসভার সদস্য ২০১৩-২০১৮
আইলি ভানুচ্চি (জন্ম ৫ আগস্ট ১৯৭৭) একজন অবসরপ্রাপ্ত ইতালিয়ান ফুটবলার। তিনি মিডফিল্ডার হিসেবে খেলতেন।  উল্লেখযোগ্য দক্ষতা ও দৃষ্টিভঙ্গি সহ একজন প্লেয়ার, তিনি সেরি এ ক্লাবগুলির পাশাপাশি সেরি বি তে খেলেছিলেন।   ক্লাব পেশা  ভানুচচি জন্মগ্রহণ করেন প্রাতো।   ইম্পোলি  ২০০২-২০০৩ সালে তিনি প্রথম ইম্পোলি ক্লাবে যোগ দেন এবং জানুয়ারী ২০০৪-এ একবছর ছয় মাস থাকার থাকার পর মার্কিন যুক্তরাষ্ট্রের টাস্কান চলে আসেন। তিনি পালের্মো দলের অধিনায়ক ছিলেন এবং দলটির সর্বাধিক প্রতিনিধিত্বকারী খেলোয়াড়দের মধ্যে বিবেচিত হয়েছিল।   স্পেজিয়া  ২০১১ সালের ১ জুলাই ভানুচ্চি ইম্পোলি ক্লাবের চুক্তি থেকে মুক্তি পায় এবং অক্টোবরে স্পেজিয়া ক্লাবের সাথে চুক্তি স্বাক্ষরিত হয়। ২৭ জুন ২০১১ সালে তিনি একবছরের জন্য চুক্তি করেন।   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:লুক্কেসে ১৯০৫-এর খেলোয়াড় বিষয়শ্রেণী:পালেরমো ফুটবল ক্লাবের খেলোয়াড় বিষয়শ্রেণী:উনিওনে স্পোর্তিভা সালের্নিতানা ১৯১৯-এর খেলোয়াড় বিষয়শ্রেণী:স্পেৎসিয়া কালচোর খেলোয়াড় বিষয়শ্রেণী:ভেনেৎসিয়া ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালীয় ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
ডান|100px আপেলসস কেক এক প্রকার মিষ্টি কেক যা প্রাথমিক উপাদান হিসাবে আপেল সস, ময়দা এবং চিনি ব্যবহার করে তৈরি করা হয়। সাধারণত বিভিন্ন মশলা ব্যবহৃত এই কেক প্রায়শই আর্দ্র হয়ে থাকে। প্রস্তুতিতে বেশকয়েকটি অতিরিক্ত উপাদান ব্যবহার করা যেতে পারে এবং এটি কখনও কখনও কফি কেক হিসেবে পরিবেশন এবং প্রস্তুত করা হয়। মার্কিন যুক্তরাষ্ট্রের প্রথম উপনিবেশিক সময়ে এই কেকের প্রচলন শুরু হয়। প্রতি বছর ৬ জুন মার্কিন যুক্তরাষ্ট্রে জাতীয় আপেলসস কেক দিবস পালন করা হয়। আপেলসস কেক প্রস্তুতিটি উত্তর-পূর্ব আমেরিকার নিউ ইংল্যান্ডের কলোনিতে প্রাথমিক উপনিবেশিক সময়ে শুরু হয়। ১৯০০ থেকে ১৯৫০-এর দশক পর্যন্ত, আপেলসস কেকের প্রস্তুতপ্রণালি প্রায়শই আমেরিকান রান্নার বইগুলিতে উপস্থিত হত। মার্কিন যুক্তরাষ্ট্রে প্রতি বছর ৬ জুন, জাতীয় আপেলসস কেক দিবস উদ্যাপন করা হয়। (বাকি অংশ পড়ুন...)